INGRS คว้างาน MMKI ผลิตชิ้นส่วนรถยนต์ป้อน “มิตซูบิชิ” กวาดรายได้ 242 ล้านบาท
INGRS เผยบ.ย่อย “PT IMV” ในอินโดนีเซีย รับ LOI ผลิตชิ้นส่วนยานยนต์จาก “มิตซูบิชิ” เริ่มผลิต Q4/66 คาดระยะเวลา 6 ปีของโครงการ จะสร้างรายได้ 242 ล้านบาท
INGRS เผยบ.ย่อย “PT IMV” ในอินโดนีเซีย รับ LOI ผลิตชิ้นส่วนยานยนต์จาก “มิตซูบิชิ” เริ่มผลิต Q4/66 คาดระยะเวลา 6 ปีของโครงการ จะสร้างรายได้ 242 ล้านบาท
23 มิ.ย. 2565

บริษัท อิงเกรส อินดัสเตรียล (ไทยแลนด์) จำกัด (มหาชน) หรือ INGRS เปิดเผยว่า บริษัทย่อย INGRS ในประเทศอินโดนีเซีย PT Ingress Malindo Ventures (PT IMV) ได้รับจดหมายแสดงเจตจำนง (LOI) จากบริษัท PT Mitsubishi Motors Krama Yudha Indonesia (MMKI) เพื่อทำการผลิตชิ้นส่วนยานยนต์สำหรับรถยนต์อเนกประสงค์รุ่นปัจจุบันและรุ่นใหม่ เงินลงทุนทั้งหมดของโครงการนี้ประมาณ 22.86 พันล้านรูเปียหรือเทียบเท่ากับ 52.60 ล้านบาท ซึ่งประกอบด้วยเครื่องมือและต้นทุนการผลิต
โดยแผนการผลิตของโครงการนี้จะเริ่มในช่วงไตรมาส 4/2566 และคาดว่าภายในระยะเวลา 6 ปีของโครงการ บริษัท PT IMV จะมีรายได้ที่ 105.2 พันล้านรูเปีย หรือเทียบเท่า 241.80 ล้านบาท ทั้งนี้คณะกรรมการบริษัทของ INGRS เชื่อมั่นว่าโครงการใหม่ข้างต้นจะส่งผลดีต่อรายได้และกำไรต่อกลุ่มบริษัทในอนาคต